The Wall Street Journal

The Wall Street Journal er en amerikansk forretnings- og økonomifokusert internasjonal dagsavis som utgis av Dow Jones & Company i New York. Avisen utgis med egne utgaver i flere asiatiske og europeiske land. Avisen publiseres i fullformat på pair og online. Avisen  ar blitt trykket og utgitt kontinuerlig siden starten 8. juli 1889, og regnes som en innflytelsesrik og viktig avis, særskilt når det gjelder forretnings- og finansnyheter. Den redaksjonelle profilen til avisen betraktes som vanligvis å være konservativ.

Wall Street Journal er den nest største avisen i USA etter opplag, med et trykt opplag på rundt 654 000 og 3 millioner digitale abonnenter i 2022. Avisen publiserer også det luksuriøse nyhets- og livsstilsmagasinet WSJ, som opprinnelig ble lansert som kvartalsvis, men utvidet til 12 utgaver i 2014. En nettversjon ble lansert i 1995, som kun har vært tilgjengelig for abonnenter siden begynnelsen. 

Avisen var den største i USA frem til november 2003, da den ble forbigått av USA Today. Hovedkonkurrenten er den britiske The Financial Times, som også utgir flere internasjonale utgaver. Den 31. juli 2007 kunne avisen rapportere at den var kjøpt opp av News Corporation for 5 milliarder dollar, selskapet utgjør nå en del av det globale medieimperiet til Rupert Murdoch. Avisen har vunnet Pulitzerprisen 39 ganger, den siste i 2023.

Historie

I begynnelsen
Dow Jones & Company ble grunnlagt i 1882 av journalistene Charles Dow, Edward Jones og Charles Bergstresser. Det hele startet med et nyhetsbrev som ble utgitt hver ettermiddag, og utviklet seg til The Wall Street Journal, som kom ut første gang 1889, når man også begynte å levere nyheter via telegraf/fjernskriver. Avisen hadde blant annet Jones 'Average', den første av mange børsindekser for aksjer og obligasjoner for New York-børsen.

I 1902 kjøpte journalisten Clarence Barron aksjemajoriteten i selskapet. Avisen opplevde en kraftig opplagsøkning, og på slutten av 1920-tallet var opplaget steget steget fra 7000 til 50 000. Senere ble familien Woodworths avisens utgiver.

De siste årene
Som et tillegg til avisen, ble The Wall Stree Journal Online lansert som en nettjeneste i 1996. Denne tjenesten anses som verdens største nettnyhetstjeneste med abonnementsavgift. I november 2006 var prisen for å abonnere på nettutgaven 99 amerikanske dollar, for de som ikke allerede abonnerte på papirutgaven.

I september 2005 begynte avisen for første gang på 50 år, å produsere en lørdagsutgave. 

I 2006 tillot avisen for første gang annonser på førstesiden av den amerikanske utgaven. Dette ble innført, etter en prøveordning fra 2005, hvor de europeiske og asiatiske utgavene hadde forsøkt med førstesideannonsering. 

I det siste har avisen lansert en global utvidelse av sine nettjenester, og utgir nå disse på flere språk. 

Avisen har også vist interesse for å kjøpe rivalen The Financial Times.

NewsCorp
Den 31. juli 2007 ble avisens eierselskap kjøpt av News Corporation, det internasjonale medieselskapet som kontrolleres av Rupert Murdoch, for 5 milliarder amerikanske dollar. 

News Corporation gjorde det klart at de ønsket å overta avisen i mai 2007. Dette førte til protester fra de redaksjonelt ansatte i avisen, ettersom de frykter at Murdoch personlig vil involvere seg i utviklingen av avisens politiske synspunkter. News Corporation avviser dette, og hevder dette ville skade avisens troverdighet og redusere verdien av investeringen; noe de redaksjonelt ansatte tar med en klype salt, ettersom lignende påstander ved tidligere overtagelser ikke har holdt vann.

Også tidligere eierskifter har påvirket avisens redaksjonelle profil.

Murdoch har uttalt i en pressemelding at han ønsker å utvikle The Wall Street Journal som merkevare, både ved å lansere nye tv-programmer og kanaler, samt nye nettjenester.

Format
I januar 2007 gikk avisen bort fra det tradisjonelle fullformatets bredde på  til , Lengden på avisen forblir den samme som i tradisjonelt fullformat . Noe som gir avisen et helt eget format. Reduksjonen i bredden tilsvarer en spalte, og avisen hevder å spare 18 millioner dollar i året i trykkekostnad på endringen.

Lesergruppe
Det er en svært eksklusiv kundegruppe som leser avisen. 60 % av toppledere, som har en gjennomsnittlig årslønn på 191 000 amerikanske dollar i året, samt en gjennomsnittlig formue på over 2,1 millioner amerikanske dollar, og med en gjennomsnittsalder på 55 år.

Referanser

Eksterne lenker
 
 

Riksaviser i USA
News Corporation
Aviser etablert i  1889
1889 i New York (delstat)